
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 945 

13 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Συστατικής Πράξης του Ν.Π.Δ.Δ. με την 
επωνυμία «Ενιαία Σχολική Επιτροπή Γυμνασίου και 
Δημοτικού Σχολείου Ψωφίδας» Δήμου Αροανίας.. 1 

Τροποποίηση της συστατικής πράξης του Δημοτι¬ 
κού Νομικού Προσώπου του Δήμου Ανακτορίου 
με την επωνυμία «Δημοτικοί Παιδικοί Σταθμοί Δή¬ 


μου Ανακτορίου». 2 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
7 ου Δημοτικού Σχολείου Μεσολογγίου». 3 

Τροποποίηση Συστατικής Πράξης του Ν.ΠΔΔ. με την 
επωνυμία «Σχολική Επιτροπή Δημοτικού Σχολεί¬ 
ου Πλάκας» Δήμου Αροανίας. 4 

Τροποποίηση Συστατικής Πράξης του Ν.Π.Δ.Δ. με την 
επωνυμία «Σχολική Επιτροπή Δημοτικού Σχολεί¬ 
ου Λιβαρτζίου» Δήμου Αροανίας. 5 


Τροποποίηση της υπ’ αριθμ. 1630/2.2.1996 (ΦΕΚ 116/ 


τ.Β'/28.2.1996) απόφαση του Περιφερειακού Διευ¬ 
θυντή Ν. ΚΟΖΑΝΗΣ για τη σύσταση Δημοτικής 
Επιχείρησης- Κέντρο Επαγγελματικής Κατάρτι¬ 
σης (Κ.Ε.Κ.) του ΔΗΜΟΥ ΚΟΖΑΝΗΣ». 6 

Τροποποίηση της συστατικής πράξης του Νομικού 
Προσώπου με την επωνυμία «63 η Σχολική Επιτρο¬ 
πή Δήμου Λαρισαίων». 7 

Τροποποίηση της συστατικής πράξης του Νομικού 
Προσώπου με την επωνυμία « 33 η Σχολική Επιτρο¬ 
πή Δήμου Λαρισαίων». 8 

Προσαρμογή της υπ’ αριθμ. 26912/1991 απόφασης του 
Νομάρχη Μεσσηνίας περί συστάσεως Νομικού Προ¬ 
σώπου στον Δήμο Γαργαλιάνων Ν. Μεσσηνίας με 
την επωνυμία «Πνευματικό Κέντρο Δήμου Γαργαλι- 
άνων στις διατάξεις του ν. 3463/2006. 9 


ΑΠΟΦΑΣΕΙ Σ 

Αριθμ. 8171 (1) 

Τροποποίηση Συστατικής Πράξης του Ν.Π.Δ.Δ. με την 
επωνυμία «Ενιαία Σχολική Επιτροπή Γυμνασίου και 
Δημοτικού Σχολείου Ψωφίδας» Δήμου Αροανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. - Τις διατάξεις των άρθρων 240,243 του ν. 3463/2006 
περί του Κώδικα Δήμων και Κοινοτήτων, καθώς και την 
υπ’ αριθμ. 5236/εγκ. 8/26.1.2007 ερμηνευτική εγκύκλιο 
του ΥΠ.ΕΣ.Δ.Δ.Α. για το θέμα της προσαρμογής των 
Συστατικών Πράξεων των Ν.Π.Δ.Δ. των ΟΤΑ στις πιο 
πάνω διατάξεις. 

2. - Την υπ’ αριθμ. Α. 16191/28.5.1991 προηγούμενη από¬ 
φαση του Νομάρχη Αχάίας που δημοσιεύτηκε στο ΦΕΚ 
422/24.6.1991 τεύχος Β' περί σύστασης Ν.Π.Δ.Δ. με την 
επωνυμία «Σχολική Επιτροπή Γ υμνασίου και Δημοτικού 
Σχολείου Ψωφίδας» 

3. - Την υπ’ αριθμ. 97/2007 απόφαση του Δημοτικού 
Συμβουλίου του Δήμου Αροανίας του Νομού Αχαΐας, με 
την οποία αποφασίζεται η τροποποίηση της παραπάνω 
απόφασης. 

4. - Την υπ’ αριθμ. 5948/3.5.2007 απόφαση του Γ ενικού 
Γραμματέα Π.Δ.Ε. περί εξουσιοδότησης υπογραφών, 
αποφασίζουμε: 

Διαπιστώνουμε ότι νόμιμα εκδόθηκε η υπ’ αριθμ. 
97/2007 απόφαση του Δημοτικού Συμβουλίου του Δήμου 
Αροανίας με την οποία αποφασίζει την τροποποίηση 
της Συστατικής Πράξης του Ν.Π.Δ.Δ. του Δήμου, με την 
επωνυμία: «Σχολική Επιτροπή Γ υμνασίου και Δημοτικού 
Σχολείου Ψωφίδας», όπως πιο κάτω: 

-Στη παρ.1 της παραπάνω πράξεως που αναφέρεται 
στην επωνυμία «Σχολική Επιτροπή Γυμνασίου και Δη¬ 
μοτικού Σχολείου Ψωφίδας» την αντικαθίσταται με τη 
νέα επωνυμία Ενιαία Σχολική Επιτροπή Γυμνασίου και 
Δημοτικού Σχολείου Ψωφίδας» 

-Τροποποιείται η παρ.3 της παραπάνω πράξεως, ως 

εξής: 

Το Νομικό Πρόσωπο διοικείται από το διοικητικό συμ¬ 
βούλιο που αποτελείται από εφτά (7) μέλη μαζί με τους 
αναπληρωτές τους τα οποία ορίζονται από το Δημοτικό 
Συμβούλιο. Μέλη του διοικητικού συμβουλίου είναι: 
α. Ο Δήμαρχος ή Δημοτικός Σύμβουλος 
β.Ένας Δημοτικός Σύμβουλος της μειοψηφίας 
γ. Ένας Σύμβουλος της μειοψηφίας από το Τοπικό 
Συμβούλιο Ψωφίδας 

δ. Ο εκάστοτε Διευθυντής του Γυμνασίου Ψωφίδας 
ε. Ο εκάστοτε Διευθυντής του Δημοτικού Σχολείου 
Ψωφίδας 

στ. Ένα δημότη (γονέα ή κηδεμόνα μαθητή) 
ζ.Ένας εκπρόσωπος των μαθητικών κοινοτήτων. 

Δύο τουλάχιστον εκ των μελών του Διοικητικού Συμβου¬ 
λίου ορίζονται από τη μειοψηφία του Δημοτικού Συμβουλί¬ 
ου. Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν χωρίς να αντικα- 
τασταθούν, μετέχουν σύμβουλοι της πλειοψηφίας. 

-Τροποποιείται η παρ.4 της παραπάνω πράξεως, ως 
εξής: 

Η θητεία των μελών του Δ.Σ. του Νομικού Προσώπου 
ορίζεται με την απόφαση του Δημοτικού Συμβουλίου. 
Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση Δημοτικού Συμβουλίου για σοβαρό λόγο που 
ανάγεται στην άσκηση των καθηκόντων τους. 

Το Δημοτικό Συμβούλιο εκλέγει από τα μέλη αυτά τον 
πρόεδρο και τον αντιπρόεδρο του Διοικητικού Συμβου¬ 
λίου. Στην περίπτωση που μέλος έχει οριστεί από το 
Δημοτικό Συμβούλιο ο Δήμαρχος τότε αυτός αυτοδίκαια 
καθίσταται και πρόεδρος του Διοικητικού Συμβουλίου. 

Τον πρόεδρο του Διοικητικού Συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά τα λοιπά ισχύει η υπ’ αριθμ. Α. 16191/28.5.1991 
προηγούμενη απόφαση του Νομάρχη Αχαίας που δη¬ 
μοσιεύτηκε στο ΦΕΚ 422/24.6.1991 τεύχος Β'. 

Από την δημοσίευση της παρούσας στο ΦΕΚ δεν προκα- 
λείται δαπάνη σε βάρος του κρατικού προϋπολογισμού, ούτε 
σε βάρος του προϋπολογισμού του Δήμου Αροανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μόίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 9522 (2) 

Τροποποίηση της συστατικής πράξης του Δημοτικού 
Νομικού Προσώπου του Δήμου Ανακτορίου με την 
επωνυμία «Δημοτικοί Παιδικοί Σταθμοί Δήμου Ανα¬ 
κτορίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1 του ν. 2539/1997 (ΦΕΚ 


244/τ.Α7ΐ997) «Συγκρότηση της Πρωτοβάθμιας Τοπικής 
Αυτοδιοίκησης». 

2. Τις διατάξεις των άρθρων 1,2 και 8 του ν. 2503/1997 
(ΦΕΚ 107/τ.Α730.5.1997 «Διοίκηση, οργάνωση, στελέχω- 
ση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

3. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

4. Τις διατάξεις των άρθρων 239 και 240 του ν. 3463/2006 
(Δ.Κ.Κ.). 

5. Την υπ’ αριθμ. 6177/6.4.2001 (ΦΕΚ 474/τ.Β72001) από¬ 
φασή μας με την οποία συστήθηκε στο Δήμο Ανακτορίου 
ίδιο Νομικό Πρόσωπο Δημοσίου Δικαίου με την επωνυμία 
«Δημοτικοί Παιδικοί Σταθμοί Δήμου Ανακτορίου». 

6. Την υπ’ αριθμ. 63/2007 απόφαση του Δημοτικού 
Συμβουλίου του Δήμου Ανακτορίου, με την οποία απο- 
φασίστηκε η τροποποίηση του άρθρου της ανωτέρω 
συστατικής πράξης και η εναρμόνιση του με τις διατά¬ 
ξεις του άρθρου 240 του ν. 3463/2006 (Δ.Κ.Κ.). 

7. Την υπ’ αριθμ. 241/ΓΓ/18.8.1998 (ΦΕΚ 939/1.9.1998, τ.Β') 
απόφαση του Γ ενικού Γ ραμματέα Περιφέρειας Δυτικής 
Ελλάδας περί «Μεταβίβασης αρμοδιοτήτων και παροχή 
εξουσιοδότησης υπογραφής αποφάσεων», αποφασί¬ 
ζουμε: 

1. Τροποποιούμε την υπ’ αριθμ. 6177/6.4.2001 (ΦΕΚ 474/ 
τ.Β72001) απόφασή μας, κατά το μέρος που αφορά τα 
όργανα διοίκησης του Νομικού Προσώπου του Δήμου 
Ανακτορίου, με την επωνυμία «Δημοτικοί Παιδικοί Σταθ¬ 
μοί Δήμου Ανακτορίου», και ειδικότερα: 

α) το άρθρο 5 του αποφασιστικού μέρους αυτής, ως 

εξή ς : 

5. Το Νομικό Πρόσωπο διοικείται από πενταμελές (5) 
διοικητικό συμβούλιο, τα μέλη του οποίου, μαζί με τους 
αναπληρωτές τους ορίζονται από το Δημοτικό Συμβού¬ 
λιο και αποτελούνται από: 

Α) Τρείς (3) αιρετούς (δημοτικούς συμβούλους) στους 
οποίους συμπεριλαμβάνεται και ο Δήμαρχος όταν με¬ 
τέχει στο Διοικητικό Συμβούλιο, εκ των οποίων οι δύο 
(2) ορίζονται από την πλειοψηφία και ένας (1) από την 
μειοψηφία του Δημοτικού Συμβουλίου. Σε περίπτωση 
που η μειοψηφία δεν ορίσει σύμβουλο ή εκείνος που έχει 
οριστεί παραιτηθεί χωρίς να αντικατασταθεί, μετέχει 
σύμβουλος της πλειοψηφίας. 

Β) Δύο (2) δημότες ή κατοίκους του Δήμου που έχουν 
ανάλογη επαγγελματική ή κοινωνική δράση ή ειδικευμένες 
γνώσεις ανάλογα με τους σκοπούς του Νομικού Προσώ¬ 
που. Σε περίπτωση που το Νομικό Πρόσωπο απασχολεί 
περισσότερους από δέκα (10) εργαζομένους, αντί του ενός 
δημότη ή κατοίκου θα μετέχει στο Διοικητικό Συμβούλιο 
ένας εκπρόσωπος των εργαζομένων, ο οποίος θα προτεί- 
νεται από τη γενική συνέλευση των τακτικών υπαλλήλων 
εντός προθεσμίας δεκαπέντε (15) ημερών από τότε που 
θα αποσταλεί η σχετική πρόσκληση. 

Μετά τον ορισμό των μελών το δημοτικό συμβούλιο 
εκλέγει από τα μέλη αυτά τον πρόεδρο και τον αντι¬ 
πρόεδρο του Διοικητικού Συμβουλίου. 

Σε περίπτωση που μέλος έχει οριστεί από το Δημοτικό 
Συμβούλιο ο Δήμαρχος, αυτός αυτοδικαίως καθίσταται 
και πρόεδρος του διοικητικού συμβουλίου. 

Η θητεία του Διοικητικού Συμβουλίου ορίζεται με την 
απόφαση του Δημοτικού Συμβουλίου. 

β) Όπου στην ανωτέρω συστατική πράξη αναφέρεται 
το άρθρο 203 του Δ.Κ.Κ (π.δ. 410/95), διαγράφεται και 
αντικαθίσταται με το άρθρο 240 ν. 3463/2006. 

2. Κατά τα λοιπά ισχύει η υπ’ αριθμ. 6177/6.4.2001 (ΦΕΚ 
474/τ.Β72001) απόφασή μας. 

3. Από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, του Προϋ¬ 
πολογισμού του Δήμου Ανακτορίου, ούτε του Νομικού 
Προσώπου του Δήμου Ανακτορίου, με την επωνυμία 
«Δημοτικοί Παιδικοί Σταθμοί Δήμου Ανακτορίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 22 Μάίου 2007 

Με εντολή Γενικού Γραμματέα Περιφέρειας 
Ο Γ ενικός Δ/ντης 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 7351 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή 7 ου Δη¬ 
μοτικού Σχολείου Μεσολογγίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 149, 240 και 243 του 
ν. 3463/2006 (Δ.Κ.Κ). 

2. Την υπ’ αριθμ. ΕΣ19001/24.6.1991 απόφασή μας που 
δημοσιεύτηκε στο ΦΕΚ 567/25.7.1991 (τ. Β') περί σύστα¬ 
σης Νομικού Προσώπου με την επωνυμία «Σχολική Επι¬ 
τροπή 7 ου Δημοτικού Σχολείου Μεσολογγίου». 

3. Την υπ’ αριθμ. 114/2007 απόφαση Δημοτικού Συμβου¬ 
λίου Δήμου Ι.Π. Μεσολογγίου με την οποία τροποποιεί 
την συστατική πράξη της προαναφερόμενης Σχολικής 
Επιτροπής ως προς την σύνθεση και την θητεία του 
Διοικητικού της Συμβουλίου 

4. Την υπ’ αριθμ. 241/18.8.1998 (ΦΕΚ 939/1.9.1998) απόφαση 
Γ ενικού Γ ραμματέα Περιφέρειας Δυτικής Ελλάδας περί 
«Μεταβίβασης αρμοδιοτήτων κ.λπ.», αποφασίζουμε: 

1. Τροποποιούμε την συστατική πράξη του Νομικού 
Προσώπου με την επωνυμία «Σχολική Επιτροπή 7 ου 
Δημοτικού Σχολείου Μεσολογγίου» στο άρθρο 3 που 
αναφέρεται στην σύνθεση του Διοικητικού Συμβουλίου 
το οποίο αντικαθίσταται ως εξής: το Νομικό Πρόσωπο 
διοικείται από πενταμελές (5) Διοικητικό Συμβούλιο τα 
μέλη του οποίου μαζί με τους αναπληρωτές τους ορίζο¬ 
νται από το Δημοτικό Συμβούλιο αποτελούμενο από: α) 
δύο (2) Δημοτικούς Συμβούλους στους οποίους μπορεί 
να συμπεριλαμβάνεται και ο Δήμαρχος εκ των οποίων 
ο ένας (1) ορίζεται από την μειοψηφία του Δημοτικού 
Συμβουλίου. Σε περίπτωση που η μειοψηφία δεν ορίσει 
συμβούλους ή εκείνοι που έχουν οριστεί παραιτηθούν 
χωρίς να αντικατασταθούν μετέχουν σύμβουλοι της 
πλειοψηφίας, β) τον Δ/ντή του Δημοτικού Σχολείου και 
τον νόμιμο αναπληρωτή του ως αναπληρωματικό μέλος 
γ) έναν (1) δημότη δ) έναν (1) εκπρόσωπο του οικείου 
συλλόγου Γονέων και Κηδεμόνων. Σε περίπτωση που 
δεν λειτουργεί ή δεν ορίσει ο αντίστοιχος σύλλογος 
εκπρόσωπο εντός προθεσμίας 15 ημερών από τότε που 
θα αποσταλεί η σχετική πρόσκληση τότε αντί του εκ¬ 
προσώπου αυτού θα μετέχει στο Διοικητικό Συμβούλιο 
ένας επιπλέον δημότης. 


Μετά τον ορισμό των μελών του Δημοτικό Συμβούλιο 
εκλέγει από τα μέλη αυτά τον Πρόεδρο και τον Αντι¬ 
πρόεδρο του Διοικητικού Συμβουλίου. Στην περίπτωση 
που μέλος έχει ορισθεί από το Δημοτικό Συμβούλιο ο 
Δήμαρχος αυτός αυτοδικαίως καθίσταται και Πρόεδρος 
του Διοικητικού Συμβουλίου 

Η θητεία του Διοικητικού Συμβουλίου ορίζεται με την 
εκάστοτε απόφαση του Δημοτικού Συμβουλίου με την 
οποία ορίζονται τα μέλη 

Τ ο Διοικητικό Συμβούλιο φροντίζει για την επιτυχία του 
σκοπού του Νομικού Προσώπου, διαχειρίζεται την περιου¬ 
σία του και γενικά τα συμφέροντα του, διοικεί, εποπτεύει 
και ελέγχει όλη την λειτουργία του που την καθορίζουν 
οι σχετικές διατάξεις του Δ.Κ.Κ. του ν. 3463/2006, όπως 
ισχύουν κάθε φορά για τα «Δημοτικά Νομικά Πρόσωπα» 
καθώς και τα Προεδρικά Διατάγματα και οι Υπουργικές 
αποφάσεις που εκδίδονται σε εκτέλεση αυτού 

2. Καταργείται η παράγραφος 4. 

3. Κατά τα λοιπά ισχύει η υπ’ αριθμ. ΕΣ 19001/24.6.1991 
απόφαση που δημοσιεύτηκε στο ΦΕΚ 567/25.7.1991 (τ. Β') 
περί σύστασης Νομικού Προσώπου με την επωνυμία «Σχο¬ 
λική Επιτροπή 7 ου Δημοτικού Σχολείου Μεσολογγίου». 

ΑΚΡΟΤΕΛΕΥΤΑΙΟ ΑΡΘΡΟ 

4. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
αλλά ούτε και σε βάρος του προϋπολογισμού του Νο¬ 
μικού Προσώπου της Σχολικής Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 23 Απριλίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 8173 (4) 

Τροποποίηση Συστατικής Πράξης του Ν.Π.Δ.Δ. με την 
επωνυμία «Σχολική Επιτροπή Δημοτικού Σχολείου 
Πλάκας» Δήμου Αροανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. - Τις διατάξεις των άρθρων 240, 243 του ν. 3463/2006 
περί του Κώδικά Δήμων & Κοινοτήτων, καθώς και την 
υπ’ αριθμ. 5236/εγκ. 8/26.1.2007 ερμηνευτική εγκύκλιο 
του ΥΠ.ΕΣ.Δ.Δ.Α. για το θέμα της προσαρμογής των 
Συστατικών Πράξεων των Ν.Π.Δ.Δ. των ΟΤΑ στις πιο 
πάνω διατάξεις. 

2. - Την υπ’ αριθμ. Α.5556/19.2.1992 προηγούμενη από¬ 
φαση του Νομάρχη Αχαΐας που δημοσιεύτηκε στο ΦΕΚ 
186/1992 τεύχος Β' περί σύστασης Ν.Π.Δ.Δ. με την επωνυ¬ 
μία «Σχολική Επιτροπή Δημοτικού Σχολείου Πλάκας» 

3. - Την υπ’ αριθμ. 99/2007 απόφαση του Δημοτικού 
Συμβουλίου του Δήμου Αροανίας του Νομού Αχαΐας, με 
την οποία αποφασίζεται η τροποποίηση της παραπάνω 
απόφασης. 

4 - Την υπ’ αριθμ. 5948/3.5.2007 απόφαση του Γενικού 
Γραμματέα Π.Δ.Ε. περί εξουσιοδότησης υπογραφών, 
αποφασίζουμε: 

Διαπιστώνουμε ότι νόμιμα εκδόθηκε η υπ’ αριθμ. 
99/2007 απόφαση του Δημοτικού Συμβουλίου του Δήμου 
Αροανίας με την οποία αποφασίζει την τροποποίηση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Συστατικής Πράξης του Ν.Π.Δ.Δ. του Δήμου με την 
επωνυμία: «Σχολική Επιτροπή Δημοτικού Σχολείου Πλά¬ 
κας», όπως πιο κάτω: 

-Τροποποιείται η παρ.3 της παραπάνω πράξεως, ως 

εξής: 

Το Νομικό Πρόσωπο διοικείται από το διοικητικό συμ¬ 
βούλιο που αποτελείται από πέντε (5) μέλη μαζί με τους 
αναπληρωτές τους τα οποία ορίζονται από το Δημοτικό 
Συμβούλιο. Μέλη του διοικητικού συμβουλίου είναι: 
α. Ο Δήμαρχος ή Δημοτικός Σύμβουλος 
β. Ένας Σύμβουλος της πλειοψηφίας από το Τοπικό 
Συμβούλιο Πλάκας 

γ.Ένας Δημοτικός Σύμβουλος της μειοψηφίας 
δ. Ο εκάστοτε Διευθυντής Δημοτικού Σχολείου Πλάκας 
ε.Ένας δημότης (γονέας ή κηδεμόνας μαθητή) 

Ένα τουλάχιστον εκ των μελών του Διοικητικού Συμβου¬ 
λίου ορίζεται από τη μειοψηφία του Δημοτικού Συμβουλίου. 
Σε περίπτωση που η μειοψηφία δεν ορίσει συμβούλους ή 
εκείνοι που έχουν οριστεί παραιτηθούν χωρίς να αντικα- 
τασταθούν, μετέχουν σύμβουλοι της πλειοψηφίας. 

-Τροποποιείται η παρ.4 της παραπάνω πράξεως, ως 
εξής: 

Η θητεία των μελών του Δ.Σ. του Νομικού Προσώπου 
ορίζεται με την απόφαση του Δημοτικού Συμβουλίου. 
Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση Δημοτικού Συμβουλίου για σοβαρό λόγο που 
ανάγεται στην άσκηση των καθηκόντων τους. 

Το Δημοτικό Συμβούλιο εκλέγει από τα μέλη αυτά τον 
πρόεδρο και τον αντιπρόεδρο του Διοικητικού Συμβου¬ 
λίου. Στην περίπτωση που μέλος έχει οριστεί από το 
Δημοτικό Συμβούλιο ο Δήμαρχος τότε αυτός αυτοδίκαια 
καθίσταται και πρόεδρος του Διοικητικού Συμβουλίου. 

Τον πρόεδρο του Διοικητικού Συμβουλίου σε περίπτω¬ 
ση απουσίας ή κωλύματος αναπληρώνει ο αντιπρόεδρος. 
Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον πρόεδρο του Διοικητικού 
Συμβουλίου και όταν αυτός κωλύεται ή απουσιάζει από 
τον αντιπρόεδρο. 

Κατά τα λοιπά ισχύει η υπ’ αριθμ. Α. 5556/19.2.1992 
προηγούμενη απόφαση του Νομάρχη Αχαίας που δη¬ 
μοσιεύτηκε στο ΦΕΚ 186/1992 τεύχος Β'. 

Από την δημοσίευση της παρούσας στο ΦΕΚ δεν προ- 
καλείται δαπάνη σε βάρος του κρατικού προϋπολογι¬ 
σμού, ούτε σε βάρος του προϋπολογισμού του Δήμου 
Αροανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μα'ίου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ. 8174 (5) 

Τροποποίηση Συστατικής Πράξης του Ν.Π.Δ.Δ. με την 
επωνυμία «Σχολική Επιτροπή Δημοτικού Σχολείου 
Λιβαρτζίου» Δήμου Αροανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 240, 243 του ν.3463/2006 


περί του Κώδικα Δήμων & Κοινοτήτων, καθώς και την 
υπ’ αριθμ. 5236/εγκ. 8/26.1.2007 ερμηνευτική εγκύκλιο 
του ΥΠ.ΕΣ.Δ.Δ.Α. για το θέμα της προσαρμογής των 
Συστατικών Πράξεων των Ν.Π.Δ.Δ. των ΟΤΑ στις πιο 
πάνω διατάξεις. 

2. Την υπ’ αριθμ. 2333/15.7.1991 προηγούμενη απόφαση του 
Νομάρχη Αχαίας που δημοσιεύτηκε στο ΦΕΚ 693/7.8.1991 
τεύχος Β' περί σύστασης Ν.Π.Δ.Δ. με την επωνυμία «Σχο¬ 
λική Επιτροπή Δημοτικού Σχολείου Λιβαρτζίου». 

3. Την υπ’ αριθμ. 100/2007 απόφαση του Δημοτικού 
Συμβουλίου του Δήμου Αροανίας του Νομού Αχαίας, με 
την οποία αποφασίζεται η τροποποίηση της παραπάνω 
απόφασης. 

4. Την υπ’ αριθμ. 5948/3.5.2007 απόφαση του Γενικού 
Γραμματέα Π.Δ.Ε. περί εξουσιοδότησης υπογραφών, 
αποφασίζουμε: 

Διαπιστώνουμε ότι νόμιμα εκδόθηκε η υπ’ αριθμ. 
100/2007 απόφαση του Δημοτικού Συμβουλίου του Δή¬ 
μου Αροανίας με την οποία αποφασίζει την τροποποί¬ 
ηση της Συστατικής Πράξης του Ν.Π.Δ.Δ. του Δήμου με 
την επωνυμία: «Σχολική Επιτροπή Δημοτικού Σχολείου 
Λιβαρτζίου», όπως πιο κάτω: 

Τροποποιείται η παρ.3 της παραπάνω πράξεως, ως 

εξή ς : 

Το Νομικό Πρόσωπο διοικείται από το διοικητικό συμ¬ 
βούλιο που αποτελείται από πέντε (5) μέλη μαζί με τους 
αναπληρωτές τους τα οποία ορίζονται από το Δημοτικό 
Συμβούλιο. 

Μέλη του διοικητικού συμβουλίου είναι: 

α. Ο Δήμαρχος ή Δημοτικός Σύμβουλος. 

β. Ένας Σύμβουλος της πλειοψηφίας από το Τοπικό 
Συμβούλιο Λιβαρτζίου. 

γ.Ένας Δημοτικός Σύμβουλος της μειοψηφίας. 

δ. Ο εκάστοτε Διευθυντής Δημοτικού Σχολείου Λι- 
βαρτζίου. 

ε.Ένας δημότης (γονέας ή κηδεμόνας μαθητή). 

Ένα τουλάχιστον εκ των μελών του Διοικητικού Συμβου¬ 
λίου ορίζεται από τη μειοψηφία του Δημοτικού Συμβουλίου. 
Σε περίπτωση που η μειοψηφία δεν ορίσει συμβούλους ή 
εκείνοι που έχουν οριστεί παραιτηθούν χωρίς να αντικα- 
τασταθούν, μετέχουν σύμβουλοι της πλειοψηφίας. 

Τροποποιείται η παρ.4 της παραπάνω πράξεως, ως 

εξή ς : 

Η θητεία των μελών του Δ.Σ. του Νομικού Προσώπου 
ορίζεται με την απόφαση του Δημοτικού Συμβουλίου. 
Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους με 
απόφαση Δημοτικού Συμβουλίου για σοβαρό λόγο που 
ανάγεται στην άσκηση των καθηκόντων τους. 

Το Δημοτικό Συμβούλιο εκλέγει από τα μέλη αυτά τον 
πρόεδρο και τον αντιπρόεδρο του Διοικητικού Συμβου¬ 
λίου. Στην περίπτωση που μέλος έχει οριστεί από το 
Δημοτικό Συμβούλιο ο Δήμαρχος τότε αυτός αυτοδίκαια 
καθίσταται και πρόεδρος του Διοικητικού Συμβουλίου. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα δι¬ 
καστήρια και σε κάθε δημόσια αρχή από τον πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 

Κατά τα λοιπά ισχύει η υπ’ αριθμ. 2333/15.7.1991 προ¬ 
ηγούμενη απόφαση του Νομάρχη Αχαίας που δημοσι¬ 
εύτηκε στο ΦΕΚ 693/7.8.1991 τεύχος Β'. 

Από την δημοσίευση της παρούσας στο ΦΕΚ δεν προ- 
καλείται δαπάνη σε βάρος του κρατικού προϋπολογι¬ 
σμού, ούτε σε βάρος του προϋπολογισμού του Δήμου 
Αροανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μαΐου 2007 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΝΙΚΟΛΑΟΣ ΤΣΩΛΗΣ 

-♦- 

Αριθμ.: 41344/5111 (6) 

Τροποποίηση της υπ’ αριθμ. 1630/2.2.1996 (ΦΕΚ 116/ 
τ.Β728.2.1996) απόφαση του Περιφερειακού Διευθυ¬ 
ντή Ν. ΚΟΖΑΝΗΣ για τη σύσταση Δημοτικής Επιχεί¬ 
ρησης- Κέντρο Επαγγελματικής Κατάρτησης (Κ.Ε.Κ.) 
του ΔΗΜΟΥ ΚΟΖΑΝΗΣ» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του νόμου 2503/1997 (ΦΕΚ 107/Α') «Διοίκηση, Οργά¬ 
νωση, Στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

β) Του άρθρου 270 παρ. 1 του ν. 3463/2006 (ΦΕΚ 
114Α'/8.6.2006) «Κύρωση του Κώδικα Δήμων και Κοινο¬ 
τήτων». 

2. Την υπ’ αριθμ. 1630/2.2.1996 (ΦΕΚ 116/τ.Β728.2.1996) 
απόφαση του Περιφ/κού Διευθυντή Ν. Κοζάνης για τη 
σύσταση της Δημοτικής Επιχείρησης με την επωνυ¬ 
μία «Δημοτική Επιχείρηση - Κέντρο Επαγγελματικής 
Κατάρτισης (Κ.Ε.Κ.)» του Δήμου Κοζάνης, όπως αυτή 
τροποποιήθηκε με τις υπ’ αριθμ. 3006/14.4.1999 (ΦΕΚ 
590/τ.Β77.5.1999) και 1255/17.5.2005 αποφάσεις μας. 

3. Τις ρυθμίσεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'), σχετικά με την υποχρέωση αναγραφής κάλυψης 
δαπάνης που συνεπάγεται η έκδοση κάθε κανονιστικής 
πράξης. 

4. Την υπ’ αριθμ. 177/2007 απόφαση του Δημοτικού 
Συμβουλίου Κοζάνης, αποφασίζουμε: 

Τροποποιούμε την υπ’ αριθμ. 1630/2.2.1996 (ΦΕΚ 116/ 
τ.Β728.2.1996) απόφαση του Περιφ/κού Διευθυντή Ν. Κο¬ 
ζάνης για τη σύσταση της Δημοτικής Επιχείρησης με 
την επωνυμία «Δημοτική Επιχείρηση - Κέντρο Επαγγελ¬ 
ματικής Κατάρτισης (Κ.Ε.Κ.)» του Δήμου Κοζάνης, όπως 
αυτή τροποποιήθηκε με τις υπ’ αριθμ. 3006/14.4.1999 
(ΦΕΚ 590/τ.Β77.5.1999) και 1255/17.5.2005 αποφάσεις μας 
ως προς το άρθρο 3 που αναφέρεται τη διοίκηση της 
επιχείρησης, ως εξής: 

3. Διοίκηση της Επιχείρησης 

Η Επιχείρηση διοικείται από διοικητικό συμβούλιο, 
αποτελούμενο από ένδεκα (11) μέλη, τα οποία ορίζο¬ 
νται μαζί με τους αναπληρωτές τους από το Δημοτικό 
Συμβούλιο. Από τα μέλη αυτά πέντε (5) είναι αιρετοί 
εκπρόσωποι του Δήμου Κοζάνης (από τους οποίους 
οι δύο (2) προέρχονται από τη μειοψηφία), ένας (1) εκ¬ 
πρόσωπος κοινωνικού φορέα της περιοχής (Εργατικό 
Κέντρο Κοζάνης), ένας (1) εκπρόσωπος των εργαζομέ¬ 


νων, εφόσον η επιχείρηση απασχολεί περισσότερους 
από είκοσι (20) εργαζόμενους, με αντίστοιχη μείωση 
ενός (1) δημότη - κατοίκου και τα υπόλοιπα μέλη είναι 
δημότες ή κάτοικοι που έχουν πείρα ή γνώσεις σχετικές 
με το αντικείμενο της επιχείρησης. 

Κατά τα λοιπά εξακολουθεί να ισχύει η υπ’ αριθμ. 
1630/2.2.1996 απόφαση του Περιφ/κού Διευθυντή Ν. Κο¬ 
ζάνης για τη σύσταση της Δημοτικής Επιχείρησης με 
την επωνυμία «Δημοτική Επιχείρηση - Κέντρο Επαγγελ¬ 
ματικής Κατάρτισης (Κ.Ε.Κ.)» του Δήμου Κοζάνης, όπως 
αυτή τροποποιήθηκε με τις υπ’ αριθμ. 3006/14.4.1999 και 
1255/17.5.2005 αποφάσεις μας. 

Ακροτελεύτια Διάταξη - Κάλυψη Δαπάνης 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του έτους 
2007 του Δήμου Κοζάνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 15 Μαΐου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. Οικ. 7561 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «63 11 Σχολική Επιτροπή Δή¬ 
μου Λαρισαίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149,239,240 και 243 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 
114/2006/Α") 

β) Του άρθρου 6 του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση» (ΦΕΚ 107/1997/Α") 

γ) Του άρθρου 1 παρ. 2α του ν. 2469/1997. «Περιορισμός 
και βελτίωση της αποτελεσματικότητας των κρατικών 
δαπανών» 

2) Την υπ’ αριθμ. 9034/1995 (ΦΕΚ 841/τ.Β7ΐ995) από¬ 
φαση του Νομάρχη Λάρισας, περί σύστασης Νομικού 
Προσώπου με την επωνυμία «63η Σχολική Επιτροπή 
Δήμου Λαρισαίων», όπως τροποποιήθηκε. 

3) Την αριθμ. 2682/10-5-2001 (ΦΕΚ 597/τ.Β72001) από¬ 
φασή μας, περί παροχής εξουσιοδότησης υπογραφής 
εγγράφων στον Προϊστάμενο της Δ/νσης Αυτ/σης και 
Αποκ/σης «Με εντολή Γ ενικού Γ ραμματέα Περιφέρειας 
Θεσσαλίας». 

4) Την υπ’ αριθμ. 143/2007 απόφαση του Δημοτικού 
Συμβουλίου Λάρισας, περί τροποποίησης της συστατι¬ 
κής πράξης του Νομικού Προσώπου «63 η Σχολική Επι¬ 
τροπή Δήμου Λαρισαίων », αποφασίζουμε: 

Τροποποιούμε την υπ’ αριθμ. 9034/1995 (ΦΕΚ 841/ 
Τ.Β71995) απόφαση του Νομάρχη Λάρισας, περί σύστα¬ 
σης Νομικού Προσώπου με την επωνυμία «63η Σχολική 
Επιτροπή Δήμου Λαρισαίων» και προσαρμόζουμε τη συ¬ 
στατική του πράξη στις διατάξεις των άρθρων 239,240 
και 243 του ν. 3463/2006, ως εξής: 

1. Συστήνει Νομικό Πρόσωπο Δημοσίου Δικαίου στο 
Δήμο Λαρισαίων με την επωνυμία: «63 η Σχολική Επιτρο¬ 
πή Δήμου Λαρισαίων». 

Το Νομικό Πρόσωπο «63 η Σχολική Επιτροπή Δήμου Λα- 
ρισαίων», το οποίο περιλαμβάνει τις σχολικές μονάδες 
42° Δημοτικό Σχολείο και 56° Νηπιαγωγείο διοικείται 
από 8/μελές Δ.Σ. και απαρτίζεται σύμφωνα με το άρθρο 
240 και 243 παρ.2 του ν. 3463/2006 από: 

1. Τον Δήμαρχο ή έναν (1) δημότη που ορίζεται από 
το Δημοτικό Συμβούλιο 

2. Τους εκάστοτε διευθυντές των αντίστοιχων σχο¬ 
λικών μονάδων. 

3. Έναν εκπρόσωπο των οικείων συλλόγων γονέων, 
εφόσον λειτουργούν αντίστοιχοι σύλλογοι. 

4. Τέσσερις (4) δημότες εκ των οποίων οι δύο (2) 
ορίζονται από την μειοψηφία. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών, το Δημοτικό Συμβού¬ 
λιο εκλέγει από τα μέλη αυτά, τον Πρόεδρο και τον 
Αντιπρόεδρο. Στην περίπτωση που ως μέλος έχει ορι- 
σθεί από το Δημοτικό Συμβούλιο ο Δήμαρχος, αυτός 
αυτοδίκαια καθίσταται και Πρόεδρος του διοικητικού 
Συμβουλίου του Νομικού Προσώπου 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Τα μέλη του Διοικητικού Συμβουλίου μπορούν να 
αντικατασταθούν κατά τη διάρκεια της θητείας τους, 
με απόφαση του Δημοτικού Συμβουλίου για σοβαρό 
λόγο που ανάγεται στην άσκηση των καθηκόντων 
τους. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς, 
αναλώσιμων υλικών κ.λπ. 

Η εκτέλεση μικρών έργων για επισκευή και συντήρη¬ 
ση διδακτηρίων η αποκατάσταση φθορών και ζημιών 
των επίπλων, εξοπλισμού και γενικά των διδακτιριακών 
εγκαταστάσεων. 

Η φροντίδα για την εξεύρεση άλλων πόρων. 

Η εισήγηση προς τις αντίστοιχες Δ/νσεις Πρωτοβάθμι¬ 
ας και Δευτεροβάθμιας Εκπαίδευσης για τον εφοδιασμό 
από τον ΟΣΚ των αντίστοιχων σχολείων με έπιπλα και 
εξοπλιστικά είδη και από το Υπουργείο Εθνικής Παι¬ 
δείας και Θρησκευμάτων με βιβλία για τις σχολικές 
βιβλιοθήκες. 

Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Κράτους. 

β) Ετήσια επιχορήγηση του Δήμου εφόσον δεν επαρ- 
κέσουν οι πιστώσεις της Κρατικής επιχορήγησης. 

γ) Κάθε είδους εισφορές, δωρεές, κληρονομιές κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 


ε) Πρόσοδοι από την περιουσία του, εφόσον απο¬ 
κτήσει. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου για το οικ. 
Έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 29 Μάίου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΑΠΟΣΤΟΛΟΣ ΝΤΟΒΑΣ 

-♦- 

Αριθμ. Πρωτ.:οικ.7488 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία « 33 η Σχολική Επιτροπή Δή¬ 
μου Λαρισαίων» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις: 

α) Των άρθρων 149, 239, 240 και 243 του ν. 3463/2006 
«Κύρωση του κώδικα Δήμων και Κοινοτήτων» (ΦΕΚ 
114/2006/Α') 

β) Του άρθρου 6 του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση» (ΦΕΚ 107/1997/Α') 

γ) Του άρθρου 1 παρ. 2α του ν. 2469/1997. «Περιορισμός 
και βελτίωση της αποτελεσματικότητας των κρατικών 
δαπανών» 

2) Την υπ’ αριθμ. 13868/1991 (ΦΕΚ 721/τ.Β'/1991) απόφα¬ 
ση του Νομάρχη Λάρισας, περί σύστασης Νομικού Προ¬ 
σώπου με την επωνυμία «33 η Σχολική Επιτροπή Δήμου 
Λαρισαίων», όπως τροποποιήθηκε. 

3) Την υπ’ αριθμ. 2682/10.5.2001 (ΦΕΚ 597/τ.Β72001) 
απόφασή μας, περί παροχής εξουσιοδότησης υπογρα¬ 
φής εγγράφων στον Προϊστάμενο της Δ/νσης Αυτ/σης 
και Αποκ/σης «Με εντολή Γενικού Γραμματέα Περιφέ¬ 
ρειας Θεσσαλίας». 

4) Την υπ’ αριθμ. 121/2007 απόφαση του Δημοτικού 
Συμβουλίου Λάρισας, περί τροποποίησης της συστατι¬ 
κής πράξης του Νομικού Προσώπου «33 η Σχολική Επι¬ 
τροπή Δήμου Λαρισαίων», αποφασίζουμε: 

Τροποποιούμε την υπ’ αριθμ. 13868/91(ΦΕΚ 721/τ.Β'/1991) 
απόφαση του Νομάρχη Λάρισας, περί σύστασης Νομικού 
Προσώπου με την επωνυμία «33 η Σχολική Επιτροπή Δή¬ 
μου Λαρισαίων» και προσαρμόζουμε τη συστατική του 
πράξη στις διατάξεις των άρθρων 239, 240 και 243 του 
ν. 3463/2006, ως εξής: 

1. Συστήνει Νομικό Πρόσωπο Δημοσίου Δικαίου στο 
Δήμο Λαρισαίων με την επωνυμία: «33 η Σχολική Επιτρο¬ 
πή Δήμου Λαρισαίων». 

Το Νομικό πρόσωπο «33 η Σχολική Επιτροπή Δήμου 
Λαρισαίων», το οποίο περιλαμβάνει τις σχολικές μο¬ 
νάδες 15° και 45° Νηπιαγωγεία διοικείται από 8/μελές 
διοικητικό συμβούλιο και απαρτίζεται σύμφωνα με το 
άρθρο 240 και 243 παρ.2 του ν. 3463/2006 από: 

1. Τον Δήμαρχο ή έναν (1) δημότη που ορίζεται από 
το Δημοτικό Συμβούλιο 

2. Τον εκάστοτε Διευθυντή της ανωτέρω σχολικής 
μονάδος. 

3. Ένα εκπρόσωπο των οικείων συλλόγων Γονέων, 
εφόσον λειτουργούν αντίστοιχοι σύλλογοι. 

4. Τέσσερις (4) δημότες εκ των οποίων οι δύο (2) 
ορίζονται από την μειοψηφία. 

Σε περίπτωση που η μειοψηφία δεν ορίσει συμβούλους 
ή εκείνοι που έχουν οριστεί παραιτηθούν, χωρίς να αντι- 
κατασταθούν, μετέχουν σύμβουλοι της πλειοψηφίας. 

Μετά τον ορισμό των μελών, το Δημοτικό Συμβού¬ 
λιο εκλέγει από τα μέλη αυτά, τον Πρόεδρο και τον 
Αντιπρόεδρο. Στην περίπτωση που ως μέλος έχει ορι- 
σθεί από το Δημοτικό Συμβούλιο ο Δήμαρχος, αυτός 
αυτοδίκαια καθίσταται και Πρόεδρος του διοικητικού 
Συμβουλίου του Νομικού Προσώπου 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. 

Τα μέλη του Διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση του Δημοτικού Συμβουλίου για σοβαρό λόγο 
που ανάγεται στην άσκηση των καθηκόντων τους. 

Η θητεία των μελών του Διοικητικού Συμβουλίου του 
Νομικού Προσώπου ορίζεται με απόφαση του Δημοτικού 
Συμβουλίου και λήγει πάντοτε με την εγκατάσταση του 
νέου Διοικητικού Συμβουλίου. 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φω¬ 
τισμού, ύδρευσης, τηλεφώνου, αποχέτευσης, αγοράς, 
αναλώσιμων υλικών κ.λπ. 

Η εκτέλεση μικρών έργων για επισκευή και συντήρη¬ 
ση διδακτηρίων η αποκατάσταση φθορών και ζημιών 
των επίπλων, εξοπλισμού και γενικά των διδακτιριακών 
εγκαταστάσεων. 

Η φροντίδα για την εξεύρεση άλλων πόρων. 

Η εισήγηση προς τις αντίστοιχες Δ/νσεις Πρωτοβάθμι¬ 
ας και Δευτεροβάθμιας Εκπαίδευσης για τον εφοδιασμό 
από τον ΟΣΚ των αντίστοιχων σχολείων με έπιπλα και 
εξοπλιστικά είδη και από το Υπουργείο Εθνικής Παι¬ 
δείας και Θρησκευμάτων με βιβλία για τις σχολικές 
βιβλιοθήκες. 

Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Κράτους. 

β) Ετήσια επιχορήγηση του Δήμου εφόσον δεν επαρ- 
κέσουν οι πιστώσεις της Κρατικής επιχορήγησης. 

γ) Κάθε είδους εισφορές, δωρεές, κληρονομιές κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του, εφόσον απο¬ 
κτήσει. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου για το οικ. 
Έτος 2007. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 25 Μαΐου 2007 

Με εντολή Γ ενικού Γ ραμματέα Περιφέρειας 
Ο Αναπληρωτής 
ΑΠΟΣΤΟΛΟΣ ΝΤΟΒΑΣ 


Αριθμ. 1770 (9) 

Προσαρμογή της υπ’ αριθμ. 26912/1991 απόφασης του 
Νομάρχη Μεσσηνίας περί συστάσεως Νομικού Προ¬ 
σώπου στον Δήμο Γαργαλιάνων Ν. Μεσσηνίας με την 
επωνυμία «Πνευματικό Κέντρο Δήμου Γ αργαλιάνων 
στις διατάξεις του ν. 3463/2006. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239 και 240 του Δημοτικού 
και Κοινοτικού Κώδικα (ν 3463/2006) περί «σύστασης 
δημοτικών και κοινοτικών νομικών προσώπων δημοσίου 
δικαίου» και «διοίκησης νομικών προσώπων δημοσίου 
δικαίου» αντίστοιχα 

2. Την υπ’ αριθμ. Α.Π. οικ. 5236/26.1.2007 εγκύκλιο του 
ΥΠΕΣΔΔΑ (εγκύκλιος 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ. 

3. Τις διατάξεις του άρθρου 29 Α του ν. 1558/1985 
όπως τροποποιήθηκαν με το υπ’ αριθμ. ΠΔ. 63/2005 
(ΦΕΚ 98/Α72005). 

4. Την υπ’ αριθμ. 26912/1991 απόφαση του Νομάρχη 
Μεσσηνίας περί συστάσεως ίδιου Νομικού Προσώπου 
στο Δήμο Γ αργαλιάνων Ν. Μεσσηνίας με την επωνυμία 
«Πνευματικό Κέντρο Δήμου Γαργαλιάνων» που δημο- 
σιεύθηκε στο (ΦΕΚ 882/91τ.Β7) και όπως αυτή τροπο¬ 
ποιήθηκε με την υπ’ αριθμ. Α.Π. 15170/8.11.2000 (ΦΕΚ1511/ 
τ.Β72000) απόφασή μας (αλλαγή ως προς την παρ α 
του άρθρου 3) 

4. Την υπ’ αριθμ. 5/5.2.2007 απόφαση του Δ.Σ Γαργαλί- 
ανων με την οποία προσαρμόζεται η συστατική πράξη 
του ανωτέρω Νομικού Προσώπου στις διατάξεις του 
Νέου Δ.Κ.Κ. του ν. 3463/2006, αποφασίζουμε: 

1) Επικυρώνουμε την υπ’ αριθμ. 5/5.2.2007 απόφαση 
του Δημοτικού Συμβουλίου Γ αργαλιάνων σύμφωνα με 
τις διατάξεις του άρθρου 239 και 240 του Δ.Κ.Κ του 
(ν. 3463/2006) 

2) Προσαρμόζουμε την υπ’ αριθμ. Α.Π. 26912 /1991 από¬ 
φαση του τότε Νομάρχη Μεσσηνίας (ΦΕΚ882/91τ.Β') με 
την οποία έγινε σύσταση του εν λόγω Νομικού Προσώ¬ 
που με την επωνυμία «Πνευματικό Κέντρο Δήμου Γαρ- 
γαλιάνων» όπως αυτή τροποποιήθηκε με την υπ’ αριθμ. 
Α.Π. 15170/8.11.2000 απόφασή μας (ΦΕΚ 1511/τ.Β72000), 
στις διατάξεις του ν. 3463/2006 και 

3) Η ανωτέρω συστατική πράξη επαναδιατυπώνεται 
ως εξής: 

Αρθρο Ιο 

ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

Η επωνυμία του Νομικού Προσώπου είναι «ΠΝΕΥΜΑ¬ 
ΤΙΚΟ ΚΕΝΤΡΟ ΔΗΜΟΥ ΓΑΡΓΑΛΙΑΝΩΝ». 

Έδρα του Νομικού Προσώπου είναι ο Δήμος Γαργαλιά- 
νων, Νομού Μεσσηνίας. Το Νομικό Πρόσωπο θα στεγάζε¬ 
ται σε ανάλογο Δημοτικό χώρο, ο οποίος παραχωρείται 
για χρήση. 

Το Νομικό Πρόσωπο θα χρησιμοποιεί ξεχωριστή 
σφραγίδα, που σε δύο ομόκεντρους κύκλους θα φέρει 
χαραγμένες τις λέξεις «ΕΛΛΗΝΙΚΗ ΔΗΜΟΚΡΑΤΙΑ» στον 
εξωτερικό, την επωνυμία του στον εσωτερικό και στη 
μέση το εθνόσημο. 

Άρθρο 2ο 
ΣΚΟΠΟΣ 

Ο σκοπός του Νομικού Προσώπου είναι: 

Η ανάπτυξη πνευματικών και Πολιτιστικών γενικά εκ¬ 
δηλώσεων και δραστηριοτήτων στους Γαργαλιάνους. 

Η δημιουργία πνευματικών κέντρων, αναγνωστήριων 
και δανειστικών Βιβλιοθηκών, χώρων διαλέξεων, ομιλιών, 
θεατρικών παραστάσεων, χωρωδιών, κινηματογραφικών 
προβολών, πινακοθήκης. 

Η εξεύρεση, συλλογή και διαφύλαξη λαογραφικού 
υλικού της περιοχής. 

Η δημιουργία τοπικού ιστορικού αρχείου. 

Η δημιουργία Ανοικτού Ελευθέρου Πανεπιστημίου ή 
σειρά μαθημάτων και διαλέξεων. 

Η έρευνα και προώθηση σε Δημόσιες ανοικτές συζη¬ 
τήσεις των προβλημάτων της καθημερινής μας ζωής 
καθώς και 

Η ανάπτυξη, προώθηση και προβολή της τοπικής καλ¬ 
λιτεχνικής δημιουργίας. 

Το νομικό αυτό πρόσωπο θα αποτελεί τον υπεύθυνο 
φορέα της Πόλεως, ο οποίος θα αναλαμβάνει, θα κα¬ 
τευθύνει και θα οργανώνει τις μορφωτικές, λαογραφικές 
και πολιτιστικές εκδηλώσεις σε επετείους και σε κάθε 
περίπτωση που θα αποφασίζεται από το Δημοτικό Συμ¬ 
βούλιο ή τη Δημαρχιακή Επιτροπή. 

Για την επιτυχία των σκοπών θα συνεργάζεται με άλ¬ 
λους φορείς (Πολιτιστικά σωματεία, οργανώσεις κ.λπ.), 
θα προσκαλεί προσωπικότητες του πνευματικού, επι¬ 
στημονικού, καλλιτεχνικού χώρου καθώς και διάφορα 
μουσικοχορευτικά συγκροτήματα. 

Στο Νομικό πρόσωπο θα περιλαμβάνεται και η υφι¬ 
στάμενη Μπρίσκειος Δημοτική Βιβλιοθήκη, η λειτουργία 
της και συντήρηση της. 

Άρθρο 3ο 

ΠΕΡΙΟΥΣΙΑ - ΠΟΡΟΙ 

Πόροι του Νομικού Προσώπου είναι: 

α) Ετήσια επιχορήγηση από το Δήμο €15.000,00 του¬ 
λάχιστον. 

β) Επιχορήγηση ή κάθε άλλη παροχή του Κράτους, 
δωρεές, κληρονομιές, κληροδοσίες, οικονομικές ενισχύ¬ 
σεις πολιτών, Οργανισμών, σωματείων κ.λπ. 

γ) Εισπράξεις από το αντίτιμο των προγραμμάτων ή 
των υπηρεσιών που θα παρέχει το Νομικό Πρόσωπο. 

δ) Πρόσοδοι από τη δική του περιουσία 

Άρθρο 4ο 
ΔΙΟΙΚΗΣΗ 

Το Νομικό Πρόσωπο διοικείται από επταμελές (7 με- 
λές) Διοικητικό Συμβούλιο, τα μέλη του οποίου, μαζί με 
τους αναπληρωτές τους, ορίζονται από το Δημοτικό 
Συμβούλιο Γαργαλιάνων. 

Τα μέλη του Διοικητικού Συμβουλίου αποτελούνται: 

α) Από -4- (τέσσερις) Δημοτικούς Συμβούλους Γαργα- 
λιάνων ή από τον Δήμαρχο Γ αργαλιάνων και -3- (τρεις) 
Δημοτικούς Συμβούλους Γαργαλιάνων. Εκ των μελών 
αυτών, 2 (δύο) τουλάχιστον Δημοτικοί Σύμβουλοι ορί¬ 
ζονται από την μειοψηφία του Δημοτικού Συμβουλίου 
Γαργαλιάνων. Στην περίπτωση που η μειοψηφία δεν 


ορίσει συμβούλους ή εκείνοι που έχουν ορισθεί παραι¬ 
τηθούν χωρίς να αντικατασταθούν, ορίζονται στη θέση 
τους σύμβουλοι της πλειοψηφίας. 

β) -3- (τρεις) δημότες ή κατοίκους του Δήμου Γαργα- 
λιάνων που είναι χρήστες των υπηρεσιών του Νομικού 
Προσώπου ή που έχουν ανάλογη επαγγελματική ή κοι¬ 
νωνική δράση ή ειδικές γνώσεις, ανάλογες με το σκοπό 
του Νομικού Προσώπου ή εκπρόσωπος των εργαζομέ¬ 
νων του Νομικού Προσώπου, εφ’ όσον αυτό απασχολεί 
περισσότερους από 10 (δέκα) εργαζομένους. 

Μετά τον ορισμό των μελών, το Δημοτικό Συμβούλιο 
Γ αργαλιάνων, εκλέγει από τα μέλη αυτά, τον Πρόεδρο 
και τον Αντιπρόεδρο του Νομικού Προσώπου. Στην πε¬ 
ρίπτωση που μέλος έχει ορισθεί από το Δημοτικό Συμ¬ 
βούλιο Γ αργαλιάνων, ο Δήμαρχος Γ αργαλιάνων, αυτός 
αυτοδικαίως καθίσταται και Πρόεδρος του Διοικητικού 
Συμβουλίου του Νομικού Προσώπου. 

Αρθρο 5ο 

ΘΗΤΕΙΑ 

Η θητεία των μελών του Διοικητικού Συμβουλίου ορί¬ 
ζεται με την απόφαση του Δημοτικού Συμβουλίου Γαρ- 
γαλιάνων και λήγει πάντοτε με την εγκατάσταση του 
νέου Διοικητικού Συμβουλίου. Τα μέλη του Διοικητικού 
Συμβουλίου μπορούν να αντικατασταθούν κατά τη δι¬ 
άρκεια της θητείας τους, με απόφαση του Δημοτικού 
Συμβουλίου Γαργαλιάνων, για σοβαρό λόγο που ανά¬ 
γεται στην άσκηση των καθηκόντων τους. 

Αρθρο 6ο 

ΛΕΙΤΟΥΡΓΙΑ Δ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ - 

ΕΠΟΠΤΕΙΑ 

Οι διατάξεις των άρθρων 227 παρ. 5, 234, 235,236 παρ. 
1 και 3, 240 και 242 του ν. 3463/2006 (Δ.Κ.Κ.), εφαρμόζο¬ 
νται ανάλογα και στο Νομικό Πρόσωπο. 

Τα θέματα σχετικά με την διοίκηση και διαχείριση 
του Νομικού Προσώπου, ρυθμίζονται με κανονισμό, που 
ψηφίζει το Διοικητικό Συμβούλιο. 

Το Διοικ. Συμβούλιο, μπορεί να συγκροτεί διάφορες 
Επιτροπές, για την καλύτερη λειτουργία του και την 
εκπλήρωση των σκοπών του. 

Αρθρο 7ο 
ΕΚΠΡΟΣΩΠΗΣΗ 

Τον Πρόεδρο του Δ.Σ. του Νομικού Προσώπου σε πε¬ 
ρίπτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα Δι¬ 
καστήρια και σε κάθε Δημόσια Αρχή από τον Πρόεδρο 
του Δ.Σ. και σε περίπτωση απουσίας ή κωλύματος από 
τον Αντιπρόεδρο. 

• Από την παρούσα απόφαση προκαλείται δαπάνη σε 
βάρος του Προϋπολογισμού του Δήμου Γαργαλίανων 
ύψους 15.000 ευρώ ετησίως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Μαΐου 2007 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

